kardosdrur/scandi-wiki huggingface dataset:
Acher

Acher  er en flod i  den tyske delstat Baden-Württemberg, og en af Rhinens bifloder fra højre med en længde på  40 km. Den har sit udspring i Schwarzwald nær toppen af Schliffkopf i en højde på over 1.000 meter over havet, over Ottenhöfen. Floden løber mod Rhinen mellem floderne Rench i syd og Oos i nord, gennem Acherdalen før den løber ud på den øvre Rhinslette nær Achern. Den munder ud i Rhinen nær Lichtenau.

Eksterne henvisninger
Mere information (på tysk) 

Rhinens bifloder
Floder i Baden-Württemberg
Oben am jungen Rhein

Oben am jungen Rhein er nationalhymnen i Liechtenstein siden 1920. Den blev lettere bearbejdet i 1963, da man fjernede tyske elementer i teksten, og titlen blev ændret fra Oben am deutschen Rhein til den nuværende titel.

Teksten til hymnen er skrevet i 1850 af Jakob Josef Jauch, og hymnens melodi er identisk med Storbritanniens nationalhymne God Save the King.

Teksten til nationalhymnen lyder:

Oben am jungen Rhein
Lehnet sich Liechtenstein
An Alpenhöh’n.
Dies liebe Heimatland,
Das teure Vaterland,
Hat Gottes weise Hand
Für uns erseh’n.

Hoch lebe Liechtenstein
Blühend am jungen Rhein,
Glücklich und treu.
Hoch leb’ der Fürst vom Land,
Hoch unser Vaterland,
Durch Bruderliebe Band
Vereint und frei.

Ekstern henvisning
 Om Liechtensteins nationalhymne på Liechtensteins officielle web-side  
 Liechtensteins nationalmelodi i mp3-format 

Nationalsange
Liechtenstein
Murg

Murg er en flod i den tyske delstat Baden-Württemberg og en af Rhinens bifloder fra højre med en længde på 96 km. Den har sit udspring i Obertal i Schwarzwald, en del af Baiersbronn, hvor floderne Rechtmurg (Højre Murg) og Rotmurg (Røde Murg), begge med udspring i Schliffkopf i byen Baiersbronn, løber sammen. Floden løber gennem Baiersbronn, Forbach, Gernsbach og Gaggenau, før den munder ud i Rhinen ved Rastatt. Mundingen har flyttet sig 1,5 km vestover, efter at den blev rettet ud af ingeniøren Johann Gottfried Tulla. 

I tidligere tider var Murg en vigtig flod for tømmerflådning. Tømmeret blev transporteret til Steinmauern, hvor det blev tørret og sat sammen til større flåder. Fra Steinmauern blev tømmeret flådet videre til Mannheim og herfra til Holland

Henvisninger 

Rhinens bifloder
Floder i Baden-Württemberg
Federbach

Federbach er en flod i  den tyske delstat Baden-Württemberg og en af Rhinens bifloder fra højre med en længde på 27 km. Den løber mellem Karlsruhe og Rastatt. Federbach blev mellem Bietigheim og  Durmersheim i 1900 omlagt til et nyt flodleje, der løber østligere end det oprindelige. Denne Federbach-Kanal blev i 1929 gjort bredere.

Rhinens bifloder
Floder i Baden-Württemberg
Alb (flod)

Alb er en flod i den tyske delstat Baden-Württemberg, og en af Rhinens bifloder fra højre med en længde på 45 km. Den har sit udspring syd for Bad Herrenalb og løber gennem Ettlingen, Marxzell og Waldbronn, før den munder ud i Rhinen ved Karlsruhe

Rhinens bifloder
Floder i Baden-Württemberg
City of Westminster

City of Westminster er en bydel i London med bystatus. Den ligger vest for City of London og nord for Themsen og er en del af Indre London og Storlondons centrale område.

Byen indeholder det meste af Londons West End og er sædet for Det Forenede Kongeriges regering med Palace of Westminster, Buckingham Palace, Whitehall og Royal Courts of Justice.

I 1965 blev London-bydelen skabt af Metropolitan Borough of St. Marylebone, Metropolitan Borough of Paddington og den mindre City of Westminster-bydel. Den dækker et langt større område end den oprindelige bosættelse Westminster.

Ved Regent's Park ligger London Central Mosque. Moskeen ligger som nabo til et islamisk kulturcenter, der blev etableret her i 1944.

Domkirker 
Westminster Abbey var en anglikansk domkirke i 1540–1550. Kirken er stadig én af de vigtigste kirker i Den engelske kirke.

Den romerskkatolske Westminster Cathedral er hovedkirke for Romerskkatolske kirke i England.

Eksterne henvisninger 

 
Westminster, City of
Hover Kirke (Vejle Kommune)

Hover Kirke er en ensomt beliggende middelalderlig bygning to kilometer nord for Vejlebydelen Uhrhøj.

Kirkens inventar er udført af billedkunstneren Mogens Jørgensen.

Billeder

Eksterne kilder og henvisninger 
 Hover Kirke  hos nordenskirker.dk
 Hover Kirke hos denstoredanske.dk
 Hover Kirke på danmarkskirker.natmus.dk (Danmarks Kirker, Nationalmuseet)
 Hover Kirke hos KortTilKirken.dk

Kirker i Vejle Kommune
Kirker i Vejle Amt
Kirker i Haderslev Stift
Pfinz

Pfinz er en flod i  den tyske delstat Baden-Württemberg, og en af Rhinens bifloder fra højre med en længde på 60 km. 

Den har sit udspring i den nordlige del af Schwarzwald nær Pfinzweiler i Straubenhardt. Nær Durlach løber den ud på den øvre Rhinslette og breder sig ud i flere grene og kanaler. Den løber hovedsageligt nordvestover gennem flere byer og landsbyer nord for Karlsruhe, som Staffort. Pfinz munder ud i Rhinen nær Dettenheim-Rußheim. Pfinz krydses af to kanaler, en nær Hagsfeld i Karlsruhe og en ved Dettenheim-Rußheim.

Pfinz har givet navn til byen Pfinztal. Byen blev dannet, da fire tidligere selvstændige landsbyer nær Pfinz blev slået sammen i 1970'erne.

Området omkring floden kaldes traditionelt Pfinzgau.

Rhinens bifloder
Floder i Baden-Württemberg
Southwark Cathedral

Southwark Cathedral eller The Cathedral and Collegiate Church of St Saviour and St Mary Overie, Southwark, London, er en katedral på den sydlige bred af River Thames tæt på London Bridge. Den bør ikke forveksles med den nærliggende romersk-katolske St George's Cathedral, Southwark.

Kirken ligger i London Borough of Southwark.

Den er moderkirke for det anglikanske Diocese of Southwark. Den har været sted for kristne gudstjenester i over 1.400 år.

Hovedjernbanelinjen fra London Bridge Station to Cannon Street Station løber tæt forbi katedralen og tager udsynet fra den sydlige side. Borough Market og Worshipful Company of Glaziers and Painters of Glass ved floden er i katedralens umiddelbare nærhed.

Kirker i London
Domkirker i England
Ergo- og fysioterapeutskole

En ergo- og fysioterapeutskole eller fysio- og ergoterapeutskole bruges som en er fællesbetegnelse for en højere uddannelsesinstitution, der udbyder følgende to terapeutiske mellemlange videregående uddannelser:
 Ergoterapeutuddannelsen (professionsbachelor i ergoterapi)
 Fysioterapeutuddannelsen (professionsbachelor i fysioterapi)
Ergo- og fysioterapeutskolerne, der i dag har status af professionshøjskoler (University College), hed tidligere terapiassistentskoler.

Eksterne kilder, links og henvisninger 
 Undervisningsministeriets bekendtgørelse af 30. marts 2001 om ergoterapeutuddannelsen
 Undervisningsministeriets bekendtgørelse af 30. marts 2001 om fysioterapeutuddannelsen

Uddannelsesinstitutioner i Danmark
Ergoterapeut
Peter Lindgren

Peter Lindgren (født den 6. marts 1973) er en svensk guitarist og sangskriver. Han er bedst kendt som tidligere guitarist i det svenske progressive dødsmetal-band Opeth. Lindgren sluttede sig til bandet i 1991 for at spille bas til et show. Han endte med at blive i bandet og skiftede samtidig til guitar. Sammen med vokalist Mikael Åkerfeldt skrev han sangteksterne indtil 2007, hvor han bekræftede sin afsked med Opeth.

Referencer

Eksterne henvisninger 
 

Heavy metal-musikere fra Sverige
Personer fra Stockholm
Forgave (skak)

Forgave er et handicap i skak, hvor en stærk spiller spiller uden en eller flere brikker eller giver træk forud, når han møder en svagere spiller, for at gøre spillet mere lige. Man kan også give mindre betænkningstid til den stærkere spiller. Forgave var især populært i det 18. og 19. århundrede, hvor man spillede om penge, og svagere spillere ikke ville spille uden forgave.

En række skakmestre er kendte for at have tilbudt forgave. Bl.a. den uofficielle verdensmester sidst i 1850'erne, Paul Morphy, som undervejs i sin karriere udfordrede alle andre amerikanske spillere til at møde ham med forgave; først med bonde og træk (dvs. at Morphy skulle spille sort), senere med springer og træk. Til sidst i sin aktive karriere ville han ikke spille uden forgave.

Bobby Fischer sagde engang, at han kunne tilbyde springer-forgave til alle kvindelige skakspillere og stadig vinde.

Skak
Pfinztal

Pfinztal er en kommune i landkreis Karlsruhe, i den tyske delstat Baden-Württemberg. Byen blev dannet da fire tidligere selvstændige landsbyer der blev slået sammen i 1974 Wöschbach, Berghausen, Söllingen og Kleinsteinbach. Pfinztal (tysk for Pfinzdalen) ligger øst for Karlsruhe og har navn efter floden Pfinz, der løber gennem byen.
 

Byer i Baden-Württemberg
Wayne Routledge

Wayne Neville Anthony Routledge (født 7. januar 1985 i Sidcup, England) er en engelsk fodboldspiller, som spiller for Swansea City A.F.C. som midtbanespiller. Tidligere har han spillet for blandt andet Crystal Palace F.C., Aston Villa F.C.,Queens Park Rangers F.C. og Newcastle United.

Fodboldspillere fra England
Fodboldspillere fra Crystal Palace F.C.
Fodboldspillere fra Tottenham Hotspur F.C.
Fodboldspillere fra Portsmouth F.C.
Fodboldspillere fra Fulham F.C.
Fodboldspillere fra Aston Villa F.C.
Fodboldspillere fra Queens Park Rangers F.C.
Fodboldspillere fra Newcastle United F.C.
Fodboldspillere fra Swansea City A.F.C.
Straubenhardt

Straubenhardt er en kommune i landkreis Enz, i den tyske delstat Baden-Württemberg. Den ligger 21 km sydøst for Karlsruhe, og 14 km vest for Pforzheim.

Henvisninger
Skattekommissionen

Skattekommissionen blev nedsat af VK-regeringen i januar 2008.

Efter kommissionens kommisorium skulle den udarbejde modeller til en reform af det danske skattesystem, som kunne danne baggrund for politiske forhandlinger om gennemførelsen af en skattereform. 

Skattereformen skulle efter kommissoriet indeholde en reduktion af skatten på arbejdsindkomst, herunder skatten på den sidst tjente krone. Desuden skulle den understøtte målsætninger på klima- og energiområdet. Det var endvidere en betingelse, at skattestoppet blev fastholdt, og herunder også at ejendomsværdiskatten ikke måtte stige.

Skattekommissionen bestod af følgende medlemmer:

Carsten Koch, direktør, Danske Invest (formand) 
Peder Andersen, institutleder, Københavns Universitet 
Hanne Søgård Hansen, direktør, Grant Thornton 
Hans Severin Hansen, partner, Plesner 
Åsa Hansson, lektor, Lunds Universitet 
Claus Thustrup Kreiner, professor, Københavns Universitet 
Henrik Olejasz Larsen, direktør, Sampension 
Michael Møller, professor, Copenhagen Business School 
Helena Skyt Nielsen, professor, Aarhus Universitet og AKF 
Bo Sandemann Rasmussen, professor, Aarhus Universitet 

Skattekommissionen aflagde sin rapport til regeringen 2. februar 2009.

Eksterne henvisninger 
Skattekommissionens hjemmeside 

Danske kommissioner
Politik i 2008
Politik i 2009
Skat i Danmark
Insomnia (film fra 2002)

Insomnia er en amerikansk thriller fra 2002 med Al Pacino, Hilary Swank og Robin Williams i store roller. Filmen er instrueret af Christopher Nolan. Filmen er en genindspilning af den norske film af samme navn fra 1997.

Handling 

De to politimænd Will og Hap bliver sendt fra Los Angeles til en lille fiskerby i Alaska for at opklare et uhyggeligt mord på en pige. Hjemme i L.A. er der en undersøgelse i gang imod dem fra interne affærer, og de håber på, at turen til Alaska kan være et pusterum for dem. Men opgaven bliver alt andet end nem, for Will lider af søvnløshed og dårlig samvittighed. Og da de lægger en fælde for morderen, går tingene helt galt. Morderen viser sig at være meget udspekuleret – og da midnatssolen samtidig gør det umuligt for Will at sove, bliver han drevet længere og længere ud i noget, der ligner et ondt og grusomt mareridt.

Eksterne henvisninger 
 

Amerikanske film fra 2002
Thrillerfilm fra USA
Film instrueret af Christopher Nolan
Filmgenindspilninger
Friedensreich Hundertwasser

Friedensreich Regentag Dunkelbunt Hundertwasser (født Friedrich Stowasser, 15. december 1928, død 19. februar 2000) var en østrigsk maler, som havde en noget kontroversiel stil. Han er måske bedst kendt for Hundertwasserhaus i Wien, men lavede en række arbejder i tilsvarende stil.

Værker 
Af Hundertwassers værker kan nævnes:
 Hundertwasserhaus, Wien, Østrig
 Forbrændingsanlæg, Spittelau, Wien, Østrig
 Hundertwasser Skovspiral, Darmstadt, Tyskland
 KunstHausWien, Wien, Østrig
 Kindergarten Heddernheim, Frankfurt, Tyskland
 Motorvejs-restaurant, Bad Fischau-Brunn, Østrig
 Hot-Springs-Byen, Bad Blumau, Østrig
 Hundertwasserkirche, Bärnbach, Østrig
 Markthalle, Altenrhein, Schweiz
 Vandtårn, Plochingen, Tyskland
 Quixote Winery, Napa Valley, USA
 Maishima Incineration Plant, Osaka, Japan
 Offentlige toiletter, Kawakawa, New Zealand
 Hundertwasserbanegården, Uelzen, Tyskland
 Det Grønne Citadel, Magdeburg, Tyskland
 Ronald McDonald Kinder Vallei, Valkenburg aan de Geul, Nederlandene
 Kuchlbauerturm, Abensberg, Tyskland

Referencer

Eksterne henvisninger 

Malere fra Østrig
Personer fra Wien
Moses Mendelssohn

Moses Mendelssohn (født 6. september 1729, død 4. januar 1786) var en tysk filosof og bibelforsker af jødisk herkomst. Selv om det fra den jødiske menigheds side var forbudt for jøder at læse tyske bøger, tilegnede han sig sproget og gav en populariseret fremstilling af blandt andet Christian Wolffs filosofi. Han var ven med blandt andre Kant og Gotthold Ephraim Lessing.

I sin populære fremstilling af den naturlige religion (deisme) gav han beviser blandt andet for Guds eksistens og sjælens udødelighed. Han argumenterede for, at der var rationelle grunde til at tro på guds eksistens. Han fremsætter i værket Phaidon (1767) sin teori om sjælens udødelighed. Men han forsvarede ikke denne tese ud fra religiøse dogmer, men ud fra rationelle argumentationer. Han mente, at jødedommen ikke havde nogen dogmer, udover det, der kan bevises ved fornuftens hjælp.

Noter

Eksterne henvisninger 
 

Filosoffer fra Tyskland
Jøder fra Tyskland
Personer i oplysningstiden
Tyskere i 1700-tallet
Personer fra Dessau
Almería

Almería er en by i Andalusien i det sydlige Spanien.

Almería ligger i det sydøstlige Spanien ud mod Middelhavet. Den har  indbyggere og er hovedby i provinsen Almería. Byen blev grundlagt af maurerne i 955 for at styrke kontrollen over Middelhavet. Den ligger i et ørkenlandskab, som har betydet at mange spaghettiwesternfilm er blevet indspillet i området. Desuden er Afghanistan-scenerne i Susanne Biers film Brødre fra 2004 indspillet her. Byen er også kendt for sine naturisme, og den er et populært feriemål med en af årlig gennemsnitstemperaturer på 19 grader celsius.

Klima 

Byen har en årlig gennemsnitstemperaturer på 19 grader celsius.

Sport og idræt 
I byen ligger fodboldklubben UD Almería.

Referencer

Eksterne henvisninger 

 

Byer i Andalusien
Marino Lejarreta

Marino Lejarreta Arrizabalaga (født 14. maj 1957 i Berriz, Biscay) er en tidligere spansk professionel landevejscykelrytter. Hans største sejr var da han vandt Vuelta a España 1982, et Grand Tour etapeløb, og han har også rekorden for at have vundet Clásica de San Sebastián flest gange (1981, 1982, 1987), som er et endagsløb. I 1989, vandt Lejarreta Katalonien Rundt. Han var professionel fra 1979 til 1992 og vandt med 54 sejre i løbet af sin karriere.

Lejarreta var den første person i historien til at gennemføre alle tre Grand Toure i et år fire gange i en karriere; han gjorde det i 1987, 1989, 1990 og 1991. Denne rekord er siden slået af Adam Hansen (2012-2017).

Marino Lejarreta arbejdede som sportsdirektør i O.N.C.E i sæsonerne 1995, 1998, 2000-2003. Han fortsatte med at arbejde for holdet som skiftede navn til Liberty Seguros, mellen 2004 og 2006.

Marino Lejarreta er yngre bror til den tidligere cykelryttere Ismael Lejarreta.

Meritter 

1980
 Katalonien Rundt, sammenlagt
 Escalada a Montjuïc, sammenlagt + en etapesejr
 3.- plads sammenlagt Baskerlandet Rundt
1981
 Clásica de San Sebastián
 Subida al Naranco
 3.- plads sammenlagt, Baskerlandet Rundt
1982
  Vuelta a España, sammenlagt
 Clásica de San Sebastián
 Escalada a Montjuïc
 5.- plads VM i landevejscykling
1983
 Escalada a Montjuïc, sammenlagt + to etapesejre
 2.- plads sammenlagt, Vuelta a España (+ pointkonkurrencen og tre etapesejre)
 3.- plads sammenlagt, Baskerland rundt
1984
 4.- plads sammenlagt, Giro d'Italia (+ en etapesejr)
1985
 3.- plads sammenlagt, Baskerlandet Rundt
1986
 Vuelta a Burgos, sammenlagt
 Subida al Naranco
 2.- plads Clásica de San Sebastián
 5.- plads sammenlagt, Vuelta a España (+ en etapesejr)
 18.- plads sammenlagt, Tour de France
1987
 Clásica de San Sebastián
 Subida a Urkiola
 Vuelta a Burgos, sammenlagt + to etapesejre
 4.- plads sammenlagt, Giro d'Italia
 10.- plads sammenlagt, Tour de France
 34.- plads sammenlagt, Vuelta a España
1988
 Subida a Urkiola
 Escalada a Montjuïc
 Vuelta a Burgos, sammenlagt + en etapesejr
 16.- plads sammenlagt, Tour de France
1989
 Katalonien Rundt, sammenlagt
 5.- plads sammenlagt, Tour de France
 10.- plads sammenlagt, Giro d'Italia
 20.- plads sammenlagt, Vuelta a España
1990
 Escalada a Montjuïc, sammenlagt
 5.- plads sammenlagt, Tour de France (+ en etapesejr)
 7.- plads sammenlagt, Giro d'Italia
 55.- plads sammenlagt, Vuelta a España
1991
 3.- plasd sammenlagt, Vuelta a España
 5.- plass sammenlagt, Giro d'Italia (+ en etapesejr)
 53.- plasd sammenlagt, Tour de France

Grand Tours og VM 
I løbet af sin karriere har han opnået følgende pladseringer indenfor Grandes Vueltas og VM i landevejscykling en carretera:

-: Deltog ikke
Ab.: Opgav

Hold 
 1979 –  Novostil-Helios
 1980-1982 –  Teka
 1983-1984 –  Alfa Lum
 1985 –  Alpilatte-Cierre
 1986 –  Seat-Orbea
 1987-1989 –  Caja Rural
 1990-1992 –  ONCE

Referencer

Eksterne henvisninger 

 
 Marino Lejarreta på cyclingarchives.com 
 Profil på memoire-du-cyclisme.net  
 Marino Lejarreta på urtekaria.com  

Mandlige cykelryttere fra Spanien
Vuelta a España-vindere
Thames Barrier

Thames Barrier er en kontrolstruktur, der har til formål at regulere vandstanden i Themsen ved Woolwich i London. Det er verdens næststørste bevægelige dæmning efter Oosterscheldekering i Holland. Byggeriet blev indledt i 1974, og barrieren stod færdig i 1984.  

Strukturen befinder sig på et sted, hvor floden er 523 meter bred. Den deler Themsen ind i seks sejlbare og fire mindre, og ikke sejlbare, kanaler mellem ni store betonbrygger. Portene er radiale, det vil sige formet som halvcylindre og kan roteres, så de danner en barriere. De kan også hæves i forbindelse med vedligeholdelsesarbejde. De fire porte i midten er 61 meter lange, 10,5 meter høje og vejer hver 1.500 ton, mens de ydre porte er 31,5 meter lange. Der er også fire sænkbare porte ved bredden. Portene er normalt åbne for skibstrafik, men når det er nødvendigt, lukkes de for at hindre, at højvande i Themsens munding får vandstanden i floden til at stige.

Themsen
Dæmninger
Bygninger, konstruktioner og anlæg i England
UD Almería

Unión Deportiva Almería, bedre kendt som Almería, er en spansk La Liga-klub, som ligger i Almería i Andalusien i den sydøstlige del af Spanien. Klubben har tidligere hedet AD Almeria.

Kendte spillere 
  Ranko Popović
  Constantin Gâlcă
  Álvaro Negredo

Danske spillere 
  Michael Jakobsen

Fodboldklubber i Spanien
Etableret i 1989
Almeria
American Pie

American Pie har flere betydninger:

 American Pie (film) – en film fra 1999.
 American Pie (album) – et album fra 1971 af Don McLean.
 American Pie (sang) – en sang fra albummet.
Rigabugten

Rigabugten er en bugt i den sydøstlige del af Østersøen, den har et areal på 7.536 km2 og begrænses mod syd og øst af Letland, i den nordlige del af Estland, og er mod nordvest skilt fra Østersøen ved øerne Muhu og Øsel. Mellem Estland og Muhu og mellem Muhu og Øsel er farvandene Mohnsund og Lillesund særdeles smalle.

Den egentlige indgang til Rigabugten er Irbestrædet mellem Domesnæs i Kurland og sydspidsen af halvøen Svorbe på Øsel. Midt i Rigabugten ligger den estiske ø Runø. Mod nordøst ved indsejlingen til bugten ved Pärnu ligger Kynø (Külmø) omgivet af talrige lavvandede grunde. Bunen i Rigabugten er jævn og næsten uden klipper og rev med dybder ned til 53 meter. Alligevel er bugten med sine lave kyster vanskelig at besejle. Flere store floder udmunder i Rigabugten, blandt andre Daugava, Lielupe, Gauja, Salaca og Pärnu.

Som følge af tilførslen af ferskvand fra floderne er saltholdigheden i Rigabugten lavere end i Østersøen. Af den grund fryser bugten lettere til om vinteren. Man regner med, at Rigabugten er isfri ved Kuressaare på Øsel i 216 dage om året, ved Pärnu i 230 og ved Riga 236 dage. Havnen i Pärnu er gennemsnitlig tilfrosset fra sidst i november til først i april.

Kildehenvisninger 

Letlands geografi
Bugter i Estland
Østersøen
Chris Weitz

Chris Weitz (født 1970 i New York, USA) er en amerikansk producent og filminstruktør. Mest kendt er han måske for at have instrueret American Pie, About a Boy og en række andre film sammen med sin bror Paul Weitz. Han er søn af skuespillerinden Susan Kohner og forfatteren/modedesigneren John Weitz.
Mange kender ham også fra The twilight saga New Moon, som han har instrueret. 
Weitz har en grad i engelsk litteratur fra Cambridge Universitet (Trinity College, Cambridge).

Weitz har også arbejdet som skuespiller; han spillede en af hovedrollene, Chuck, i komedie/drama-filmen Chuck & Buck fra år 2000 og havde også en rolle i filmen Mr. & Mrs. Smith.

Weitz skrev filmen Antz sammen med Todd Alcott og Paul Weitz, og instruerede About a Boy sammen med sidstnævnte.

Filmografi

Instruktion 
 American Pie (1999) (ikke krediteret)
 Down to Earth, (2001)
 About a Boy, (2002)
 The Golden Compass, (2007)
 New Moon, (2009)
 A Better Life (2011)

Manus 
 Antz1998)
 Nutty Professor II: The Klumps, (2000)
 About a Boy, (2002)
 The Golden Compass, (2007)

Producent 
 American Pie (1999)
 American Pie 2 (2001)
 American Pie - Bryllupet (American Wedding, (2003)
 See This Movie (2004)
 In Good Company (2004)
 American Dreamz (2006)
 Bill (2007)

Eksterne henvisninger 

 
 His Dark Materials, interview
 Times-reportage om His Dark Materials

Filminstruktører fra USA
Skuespillere fra USA
Personer fra New York
Shannon Elizabeth

Shannon Elizabeth Fadal (født 7. september 1973), er en amerikansk skuespillerinde og fotomodel. Elizabeth blev kendt igennem ungdomskomediefilmen American Pie fra 1999.

Biografi 
Elizabeth blev født i Houston Texas, og voksede op i Waco i Texas. I high school var hun meget interesseret i tennis, og hun vurderede at træne sig til at blive professionel. Hun arbejdede som model før hun startede sin karriere inden for film, og i august 1999 optrådte hun nøgen i Playboy.

Elizabeth deltog i World Series of Poker i 2005, og vandt en speciel kendisturnering, der skulle fejre åbningen af et nyt pokerrum på Las Vegas-casinoet Caesars Palace i januar 2006, hvor hun slog 83 kendisser og pokerspillere ud.

Elizabeth har grundlagt en non-profit dyreorganisation, som dedikerer sig til at redde og finde hjem til hjemløse kæledyr. Organisationen hedder Animal Avengers, og har blandt andet indsamlet over 50 000 dollar igennem en kendisturnering i poker i 2005.

Udvalgt filmografi 
 Cursed (2005)
 Johnson Family Vacation (2004)
 Love Actually (2003)
 American Pie 2 (2001)
 Jay and Silent Bob Strike Back (2001)
 Thir13en Ghosts (2001)
 Tomcats (2001)
 Scary Movie (2000)
 American Pie (1999)
 Jack Frost (1997)

TV 
 Cuts (2005)
 Dengang i 70'erne (2003)

Eksterne henvisninger 

 Shannon Elizabeth dot Com
 

Skuespillere fra Texas
Modeller fra USA
Pokerspillere fra USA
Indiansk-amerikanere
Personer fra Houston
Segunda División

Segunda División (Bliver også kalder La Liga 2, eller La Liga SmartBank) er den næstbedste fodboldliga i Spanien, bliver også kaldt for LaLiga2. Den består af 22 hold. Hvert år rykker tre hold op til La Liga (Primera División), og fire hold rykker ned til Primera Federación.

Segunda División er den højeste liga, hvor La Liga-reserverne kan spille.

Fodbold i Spanien
Fodboldligaer
Etableret i 1929